Den Vest-Sjællandske Avis, 1830-06-29
Moniteuren meddeler nemlig under 19de Juni følgende telegraphiske Efterretning: Sidi For ruch den 14de Juni 1830 Kl. 10 om Morgenen, til Hs. Excellence Præsidenten for Ministerconseilet. Landgangen har fundet Sted i Morges Kl. 4; Fienden er fordreven af sin Position, som han havde taget bag ved Kysten, og Divisionen Berthezene har frataget ham 9 Kanoner og 2 Mørsere. Rheden vesten for Side Ferruch er god, og Flaaden skal der blive liggende for Anker. - Telegraphisk Depesche oversendt fra Toulon den 18de Juni, dateret Bugten ved Turreta Chika af 14de Juni Admiral Duperre til Hs. Excellence Marineministeren: Flaaden har igaar besat Bugten, ved Sidi Ferruch. Hele Armeen er idag blever udskibet og har besat Høiden paa Halvøen: de fiendtlige Batterier ere erobrede; Hovedqvarteret. er i Turreta Chika. - Disse Efterretninger ankom allerede den 18de Kl. 7 om Aftenen, og blev paa Kongelig befaling oplæste i Operahuset, hvor som Bladet Gazette siger, de bleve qvalte af Applaudissements og modtagne med det tusinde Gange gientagne Udraab, Kongen leve! Samme Aften udfærdigede Posten et meget stort Antal Stafetter. Statspapirene havde været slette førend Efterretningen ankom, de stege noget da den blev bekiendtgjort, men en Mængde Salg, som derpaa bleve tilbudte, nedtrykte Prisen paa dem igien. Det samme var Tilfældet paa Børsen i Amsterdam, formodenlig fordi man frygter for at dette store Foretagende vil naar det lykkes give Anledning til politiske Forviklinger - SidFerruch, som ogsaa kaldes Turreta Chika, ligge paa den vestlige Side af et høit mod Norden ud løbende Bierg, paa hvis østlige Krumning Algier er bygget. Ved denne Beliggenhed og ved det af denne Jordtunge gaaer langt ud i Søen, er Flaaden der beskyttet for de østlige og nordøstlige Vinde. Langs med Veien, som fører fra TurretaChika til Algier komme Tropperne, naar de marschere af den, først til det høie Keiser-Slot (Sultan Calassi) som ligger paa en Klippe, og derfra til det yderste Hiørne af Staden hvor Castellet El Cassauba ligger. Afstanden imellem Turreta Chika og Algier er omtrent 4000 Roder eller 3 Franske Lieues. Da den Franske Armee er først kommen i Land, og som man maae haabe sund og frisk, saa har man Grund til at troe at dette Foretagende vil lykkes; thi paa en saa kort Distance kunne baade Levnetsmidler og friske Tropper uafladeligen blive bragte dertil fra Frankerige; Referve=Armeen forventes desuden til Toulon; hvorfra den skal være færdig til at indskibe sig den 15de Junii. - Af 5 Norske Søeofficere, som for nærværende Tid ere i Fransk Tieneste er Lieutenant Fasting ombord paa AdmiralDuperres Flaade, og Lieutenanterne Valeur, Holtermann, Diriks og Lous paa Admiral Rignys Eskadre. - Denne Efterretning om de Franskes Landgang vil ikke være synderlig behagelig for den Tyrkiske Admiral Tahir Pascha, som allerede har været meget utaalmodig for at kunne forlade Havnen ved Toulon, og som formodentlig er bleven liggende der saalænge for at oppebie Udfaldet af Expeditionen. Han skal være en Mand af middelmaadig Størrelse og af et temmeligt ubetydeligt Udvortes. Hans Dragt er en besynderlig Blanding af Orientalsk Sædvane og Europæisk Mode. Han bærer store Tyrkiske Pantalons med en Overkiole af Fransk Snit, intet Skiæg, men allene et lidet Knebelsbart. Turbanen har han ligeledes aflagt, og han bærer kun en liden Græsk Hue paa Hovedet. – Det kommer nu an paa hvilken Jndflydelse dette heldige Udfald vil have paa Valgene, hvorved det er den værste Omstændighed at den Mening er udbredet i Frankerige, at Expeditionen er egentlig foretaget for at virke fordeelagtig paa Folkestemningen. Valgmændenes Antal anslaaes til 90,000 Personer, hvoraf der neppe ere 8000 Embedsmænd som kunne afsættes. Man hører endnu ikke noget til hvilken Tone der hersker iblandt dem, og hvorledes man kan forvente Udfaldet af Valgene vil blive. De Exdeputerede fra Maine og Loiredepartementerne Dhrr. Guilhem og de la Blanchaye, som have givet Anledning til Tumulten i Angers, ere afsatte fra deres Functioner som Municipalraader. - J Lyon have urolige Begivenheder fundet Sted paa det store Theater den 12te Juni, fra alle Sider hørte man Skrigen og Piben, og en Piket, som var opstillet i det indre af Theatret blev groveligt mishandlet; først sildig om Aftenen blev Roligheden igien bragt til Veie ved Gensdarmeriets Hielp og 6 Personer bleve arresterede.